# Eiropas Savienības C 39A/2022

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 39A |
| | |
| Izdevums latviešu valodā | Informācija un paziņojumi | 65. gadagājums2022. gada 26. janvāris |

ISSN 1977-0952

Eiropas Savienības

Oficiālais Vēstnesis

C 39A

Izdevums latviešu valodā

Informācija un paziņojumi

65. gadagājums2022. gada 26. janvāris

---

| Saturs | Lappuse |
| --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2022/C 39 A/01 | Sludinājums par Eiropas Izglītības fonda (EIF) direktora vakanci (pagaidu darbinieks – AD 14 pakāpe) – COM/2022/20071 | 1 |

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2022/C 39 A/01

Sludinājums par Eiropas Izglītības fonda (EIF) direktora vakanci (pagaidu darbinieks – AD 14 pakāpe) – COM/2022/20071

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 26.1.2022 | LV | Eiropas Savienības Oficiālais Vēstnesis | CA 39/1 |
| --- | --- | --- | --- |

26.1.2022

LV

Eiropas Savienības Oficiālais Vēstnesis

CA 39/1

---

Sludinājums par Eiropas Izglītības fonda (EIF) direktora vakanci

(pagaidu darbinieks – AD 14 pakāpe)

COM/2022/20071

(2022/C 39 A/01)

Par mums

Eiropas Izglītības fonds (EIF) ir Eiropas Savienības aģentūra, kas izveidota ar Padomes 1990. gada 7. maija Regulu 1360/90, kas pārstrādāta 2008. gadā (1). Tas sniedz informāciju, padomus un atbalstu attiecībā uz cilvēkkapitāla attīstību ES dalībvalstīm un partnervalstīm, kā arī Eiropas Komisijai saistībā ar Savienības ārpolitiku.

Kopš 1994. gada EIF ir speciālo zināšanu centrs profesionālās izglītības un apmācības attīstības un reformu jomā mūžizglītības perspektīvā, kurš veicina cilvēkkapitāla attīstību, tādējādi veicinot ilgtspējīgu izaugsmi un sociālo iekļaušanu. EIF galvenokārt darbojas kandidātvalstīs, kaimiņvalstīs, Vidusāzijā, kā arī atbalstot ES un Āfrikas Savienības iniciatīvu.

Konkrēta informācija par EIF mērķiem un funkcijām ir izklāstīta iepriekšminētajā regulā, un papildu informāciju var atrast EIF tīmekļa vietnē: http://etf.europa.eu/.

EIF atrodas Turīnā, Itālijā, un tajā strādā aptuveni 130 darbinieku.

Piedāvātais amats

Direktors ir EIF juridiskais pārstāvis un veido tā sabiedrisko tēlu, kā arī atskaitās valdei. Direktora pienākumi un atbildība ir šādi:

| — | stratēģisko mērķu izstrādāšana un sasniegšana EIF atbildības jomās atbilstīgi regulā paredzētajām procedūrām, |
| --- | --- |

—

stratēģisko mērķu izstrādāšana un sasniegšana EIF atbildības jomās atbilstīgi regulā paredzētajām procedūrām,

| — | gada un daudzgadu darba programmu sagatavošana un īstenošana saistībā ar EIF stratēģiju 2027. gadam, |
| --- | --- |

—

gada un daudzgadu darba programmu sagatavošana un īstenošana saistībā ar EIF stratēģiju 2027. gadam,

| — | EIF personāla, tostarp darbā pieņemšanas, ikdienas pārvaldība, |
| --- | --- |

—

EIF personāla, tostarp darbā pieņemšanas, ikdienas pārvaldība,

| — | valdes sanāksmju sagatavošana un rīkošana un valdes lēmumu īstenošana, |
| --- | --- |

—

valdes sanāksmju sagatavošana un rīkošana un valdes lēmumu īstenošana,

| — | EIF budžeta sagatavošana un izpilde, nodrošinot, ka tas tiek pārvaldīts efektīvi un saskaņā ar finanšu pareizas pārvaldības principiem, |
| --- | --- |

—

EIF budžeta sagatavošana un izpilde, nodrošinot, ka tas tiek pārvaldīts efektīvi un saskaņā ar finanšu pareizas pārvaldības principiem,

| — | sadarbības veicināšana starp EIF, Eiropas iestādēm, dalībvalstīm un citām ieinteresētajām personām, |
| --- | --- |

—

sadarbības veicināšana starp EIF, Eiropas iestādēm, dalībvalstīm un citām ieinteresētajām personām,

| — | publiskā saziņa saistībā ar visiem jautājumiem, kas ietilpst EIF pamatuzdevumā. |
| --- | --- |

—

publiskā saziņa saistībā ar visiem jautājumiem, kas ietilpst EIF pamatuzdevumā.

Šie uzdevumi ir aprakstīti regulā, ar ko izveido EIF, jo īpaši tās 10. pantā.

Prasības (atlases kritēriji)

Veiksmīgajam kandidātam jābūt turpmāk uzskaitītajām prasmēm.

Vadības prasmes:

| — | pierādīta spēja vadīt organizāciju gan stratēģiskā, gan vadības līmenī Eiropas, daudzkultūru un daudzvalodu vidē, |
| --- | --- |

—

pierādīta spēja vadīt organizāciju gan stratēģiskā, gan vadības līmenī Eiropas, daudzkultūru un daudzvalodu vidē,

| — | izcila spēja izstrādāt, komunicēt un īstenot stratēģiju EIF, nodrošinot aģentūras uzdevuma sekmīgu īstenošanu, |
| --- | --- |

—

izcila spēja izstrādāt, komunicēt un īstenot stratēģiju EIF, nodrošinot aģentūras uzdevuma sekmīgu īstenošanu,

| — | pierādīta pieredze vadīt un pārvaldīt pārmaiņas lielā organizācijā stabilu vai sarūkošu resursu kontekstā. |
| --- | --- |

—

pierādīta pieredze vadīt un pārvaldīt pārmaiņas lielā organizācijā stabilu vai sarūkošu resursu kontekstā.

Speciālista prasmes un pieredze:

| — | pierādīta pieredze budžeta, finanšu un cilvēkresursu pārvaldības jomā valsts, Eiropas un/vai starptautiskā kontekstā, |
| --- | --- |

—

pierādīta pieredze budžeta, finanšu un cilvēkresursu pārvaldības jomā valsts, Eiropas un/vai starptautiskā kontekstā,

| — | zināšanas par ES Civildienesta un finanšu noteikumiem un ES iestāžu darbību vai pieredze ar līdzīgu tiesisko regulējumu valsts vai starptautiskās organizācijās, |
| --- | --- |

—

zināšanas par ES Civildienesta un finanšu noteikumiem un ES iestāžu darbību vai pieredze ar līdzīgu tiesisko regulējumu valsts vai starptautiskās organizācijās,

| — | zināšanas un pieredze saistībā ar ES politiku un starptautiskām darbībām, kas saistītas ar EIF darbībām, jo īpaši attiecībā uz politikas izstrādi un spēju īstenot holistisku pieeju attiecībā uz profesionālo izglītību un apmācību, prasmēm un kvalifikāciju, darba tirgu un/vai ārējām attiecībām ar EIF partnervalstīm (kandidātvalstīm, Eiropas kaimiņvalstīm, Vidusāziju) un saistībā ar ES un Āfrikas Savienības partnerību. |
| --- | --- |

—

zināšanas un pieredze saistībā ar ES politiku un starptautiskām darbībām, kas saistītas ar EIF darbībām, jo īpaši attiecībā uz politikas izstrādi un spēju īstenot holistisku pieeju attiecībā uz profesionālo izglītību un apmācību, prasmēm un kvalifikāciju, darba tirgu un/vai ārējām attiecībām ar EIF partnervalstīm (kandidātvalstīm, Eiropas kaimiņvalstīm, Vidusāziju) un saistībā ar ES un Āfrikas Savienības partnerību.

Personiskās īpašības:

| — | spēja brīvi un efektīvi sazināties un sadarboties, veidot labas darba attiecības ar dažādām iekšējām un ārējām ieinteresētajām personām (Eiropas, starptautiskām, valsts un vietējām iestādēm, starptautiskām organizācijām, sociālajiem partneriem u. c.) un pārstāvēt EIF starptautiskos forumos, |
| --- | --- |

—

spēja brīvi un efektīvi sazināties un sadarboties, veidot labas darba attiecības ar dažādām iekšējām un ārējām ieinteresētajām personām (Eiropas, starptautiskām, valsts un vietējām iestādēm, starptautiskām organizācijām, sociālajiem partneriem u. c.) un pārstāvēt EIF starptautiskos forumos,

| — | izcilas savstarpējo attiecību veidošanas prasmes un pieredze sadarbības tīklu veidošanā. |
| --- | --- |

—

izcilas savstarpējo attiecību veidošanas prasmes un pieredze sadarbības tīklu veidošanā.

Prasības kandidātiem (piemērotības prasības)

Kandidātus atlases posmam izvēlēsies, tikai pamatojoties uz atbilstību turpmāk norādītajām formālajām prasībām, kam jābūt izpildītām līdz pieteikumu iesniegšanas termiņam.

| — | Valstspiederība: kandidātiem jābūt Eiropas Savienības dalībvalsts pilsoņiem. |
| --- | --- |

—

Valstspiederība: kandidātiem jābūt Eiropas Savienības dalībvalsts pilsoņiem.

| — | Akadēmiskais grāds vai diploms: kandidātiem jābūt:






  — | vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz 4 gadi, |
| --- | --- | --- |

—

Akadēmiskais grāds vai diploms: kandidātiem jābūt:

—

vai nu izglītības līmenim, kas atbilst pabeigtai augstākajai izglītībai, kuru apliecina diploms, ja parastais studiju ilgums augstākās izglītības iestādē ir vismaz 4 gadi,

| — | vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz 1 gadu ilgai darba pieredzei, ja parastais studiju ilgums augstākās izglītības iestādē ir vismaz 3 gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk). |
| --- | --- |

—

vai izglītības līmenim, kas atbilst pabeigtai augstākajai izglītībai, kuru apliecina diploms, un atbilstošai vismaz 1 gadu ilgai darba pieredzei, ja parastais studiju ilgums augstākās izglītības iestādē ir vismaz 3 gadi (šo viena gada darba pieredzi nevar iekļaut pēcdiploma darba pieredzē, kas prasīta turpmāk).

| — | Darba pieredze: kandidātiem jābūt vismaz 15 gadu ilgai pēcdiploma darba pieredzei (2) līmenī, kas atbilst iepriekš minētajai kvalifikācijai. Vismaz 5 gadiem no šīs darba pieredzes jābūt aģentūras darbības jomā. |
| --- | --- |

—

Darba pieredze: kandidātiem jābūt vismaz 15 gadu ilgai pēcdiploma darba pieredzei (2) līmenī, kas atbilst iepriekš minētajai kvalifikācijai. Vismaz 5 gadiem no šīs darba pieredzes jābūt aģentūras darbības jomā.

| — | Pieredze vadošā amatā: vajadzīga vismaz 5 gadus ilga pēcdiploma darba pieredze, kas gūta augsta līmeņa vadītāja amatā (3) piedāvātajam amatam atbilstošā jomā. |
| --- | --- |

—

Pieredze vadošā amatā: vajadzīga vismaz 5 gadus ilga pēcdiploma darba pieredze, kas gūta augsta līmeņa vadītāja amatā (3) piedāvātajam amatam atbilstošā jomā.

| — | Valodas: kandidātiem jābūt ļoti labām Eiropas Savienības vienas oficiālās valodas prasmēm (4) un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā. |
| --- | --- |

—

Valodas: kandidātiem jābūt ļoti labām Eiropas Savienības vienas oficiālās valodas prasmēm (4) un pietiekamām citas oficiālās valodas prasmēm. Intervijas(-u) laikā atlases komisijas pārbaudīs, vai kandidāts atbilst prasībai par pietiekamām citas Eiropas Savienības oficiālās valodas prasmēm. Intervija (vai daļa no tās) var notikt minētajā citā valodā.

| — | Vecuma ierobežojums: kandidātam pieteikumu iesniegšanas termiņa beigās ir jāspēj pabeigt pilnu 5 gadu pilnvaru termiņu pirms pensijas vecuma sasniegšanas. Eiropas Savienības pagaidu darbiniekiem pensijas vecumu definē kā vecumu tā mēneša beigās, kurā darbinieks sasniedz 66 gadu vecumu (skatīt Eiropas Savienības pārējo darbinieku nodarbināšanas kārtības (5) 47. pantu). |
| --- | --- |

—

Vecuma ierobežojums: kandidātam pieteikumu iesniegšanas termiņa beigās ir jāspēj pabeigt pilnu 5 gadu pilnvaru termiņu pirms pensijas vecuma sasniegšanas. Eiropas Savienības pagaidu darbiniekiem pensijas vecumu definē kā vecumu tā mēneša beigās, kurā darbinieks sasniedz 66 gadu vecumu (skatīt Eiropas Savienības pārējo darbinieku nodarbināšanas kārtības (5) 47. pantu).

Atlase un iecelšana amatā

Direktoru iecels amatā EIF valde, pamatojoties uz Eiropas Komisijas sniegto kandidātu sarakstu.

Lai izveidotu šo kandidātu sarakstu, Eiropas Komisija rīko atlasi saskaņā ar tās atlases un darbā pieņemšanas procedūrām (skatīt dokumentu par politiku saistībā ar augstākā līmeņa ierēdņiem (6)).

Šajā atlases procedūrā Eiropas Komisija izveido priekšatlases komisiju. Šī komisija izvērtē visus pieteikumus, veic sākotnējo piemērotības pārbaudi un noskaidro tos kandidātus, kuru profils vislabāk atbilst iepriekš minētajiem atlases kritērijiem un kurus var aicināt uz interviju ar priekšatlases komisiju.

Pēc šīm intervijām priekšatlases komisija izdara secinājumus un ierosina sarakstu ar kandidātiem, kurus aicināt uz turpmākām intervijām ar Eiropas Komisijas Padomdevēju komiteju amatā iecelšanas jautājumos (CCA). Ņemot vērā priekšatlases komisijas secinājumus, CCA lemj, kurus kandidātus aicināt uz interviju.

Uz interviju ar CCA uzaicinātie kandidāti pavada vienu dienu vadītāju novērtēšanas centrā, kur viņus vērtē ārējie darbā pieņemšanas konsultanti. Pamatojoties uz intervijas un vērtēšanas centra pārbaudījumu rezultātiem, CCA sastāda sarakstu ar kandidātiem, kurus tā uzskata par piemērotiem EIF direktora amatam.

CCA sarakstā iekļautos kandidātus intervēs Komisijas loceklis(-ļi), kas atbild par to ģenerāldirektorātu, kurš ir atbildīgs par attiecībām ar aģentūru (7).

Pēc šīm intervijām Eiropas Komisija izveido piemērotāko kandidātu sarakstu (kurā iekļauj vismaz trīs kandidātus), kuru dara zināmu valdes locekļiem. Fonda valde var nolemt intervēt kandidātus, pirms iecelt direktoru no Komisijas sniegtā kandidātu saraksta. Iekļaušana šajā kandidātu sarakstā negarantē iecelšanu amatā.

Saskaņā ar 10. pantu Regulā, ar ko izveido EIF ((EK) 1339/2008), valdes izraudzīto kandidātu uzaicina sniegt paziņojumu Eiropas Parlamenta kompetentajā(-ās) komitejā(-ās) un atbildēt uz komitejas(-u) locekļu jautājumiem.

Iespēju vienlīdzība

Eiropas Komisija un EIF piemēro vienlīdzīgu iespēju un nediskriminācijas politiku saskaņā ar Civildienesta noteikumu (8) 1.d pantu.

Nodarbināšanas kārtība

Atalgojums un nodarbināšanas kārtība ir noteikta Pārējo darbinieku nodarbināšanas kārtībā.

Veiksmīgo kandidātu pieņems darbā EIF pagaidu darbinieka statusā AD 14 pakāpē (9). Atkarībā no darba pieredzes ilguma viņu ierindos minētās pakāpes 1. vai 2. līmenī.

Viņu iecels uz 5 gadu sākotnējo pilnvaru termiņu, kuru, iespējams, pagarinās par ne vairāk kā 3 gadiem saskaņā ar Regulu, ar ko izveido Aģentūru, kas piemērojama darbā iecelšanas brīdī.

Kandidātiem jāņem vērā Pārējo darbinieku nodarbināšanas kārtībā iekļautā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Darba vieta ir Turīna, Itālija, kur atrodas EIF.

Neatkarība un interešu konflikta neesības deklarācija

Pirms pienākumu uzņemšanās direktoram būs jāparaksta saistību deklarācija, kurā viņš apņemas strādāt neatkarīgi sabiedrības interesēs, un jādeklarē jebkādas intereses, kuras varētu uzskatīt par tādām, kas ietekmē viņa neatkarību.

Pieteikšanās procedūra

Pirms pieteikuma iesniegšanas jums rūpīgi jāpārliecinās par atbilstību visām piemērotības prasībām (“Prasības kandidātiem”), jo īpaši attiecībā uz diplomu veidiem, darba pieredzi augsta līmeņa amatā, kā arī valodu prasmēm. Ja tiek konstatēta neatbilstība kādai no norādītajām piemērotības prasībām, kandidātu automātiski izslēdz no atlases procedūras.

Ja vēlaties pieteikties, jums jāreģistrējas internetā šādā tīmekļa vietnē un jāseko norādījumiem par dažādajiem procedūras posmiem:

https://ec.europa.eu/dgs/human-resources/seniormanagementvacancies/

Jums jābūt derīgai e-pasta adresei. Tā tiks izmantota, lai apstiprinātu jūsu reģistrāciju, kā arī lai sazinātos ar jums dažādos procedūras posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jums vajadzēs augšupielādēt CV PDF formātā (vēlams, izmantojot Europass CV formātu (10)) un tiešsaistē aizpildīt motivācijas vēstuli (ne vairāk kā 8 000 rakstzīmes). CV un motivācijas vēstuli varat iesniegt jebkurā no Eiropas Savienības oficiālajām valodām.

Kad reģistrēšanās tiešsaistē būs pabeigta, saņemsiet e-pastu ar apstiprinājumu, ka pieteikums ir reģistrēts. Ja nesaņemat e-pastu ar apstiprinājumu, jūsu pieteikums nav reģistrēts!

Ņemiet vērā, ka sekot jūsu pieteikuma virzībai tiešsaistē nav iespējams. Par pieteikuma statusu Eiropas Komisija ar jums sazināsies tieši.

Ja nepieciešama papildu informācija un/vai rodas tehniskas problēmas, lūdzam sūtīt e-pastu uz šādu adresi: HR-MANAGEMENT-ONLINE@ec.europa.eu

Reģistrēšanās termiņš

Reģistrēšanās termiņš ir 2022. gada 23. februāris, plkst. 12.00 dienā pēc Briseles laika, pēc tam reģistrēties vairs nebūs iespējams.

Laicīga reģistrēšanās ir jūsu atbildība. Iesakām neatlikt pieteikšanos uz pēdējām reģistrēšanās dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un jums nāksies visas darbības atkārtot. Pēc reģistrēšanās termiņa beigām informāciju vairs nevarēs ievadīt. Novēlota reģistrācija netiks pieņemta.

Svarīga informācija kandidātiem

Atgādinām kandidātiem, ka dažādo atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citai personai to darīt viņu vārdā. Visi jautājumi jāadresē attiecīgās komisijas sekretariātam.

Personas datu aizsardzība

Eiropas Komisija nodrošinās, ka kandidātu personas datus apstrādā saskaņā ar Eiropas Parlamenta un Padomes Regulu (ES) 2018/1725 (11). Jo īpaši tas attiecas uz šādu datu konfidencialitāti un drošību.

---

(1)  Eiropas Parlamenta un Padomes Regula (EK) Nr. 1339/2008 (2008. gada 16. decembris), ar ko izveido Eiropas Izglītības fondu (pārstrādāts) (OV L 354, 31.12.2008., 82. lpp.).

(2)  Darba pieredze tiek ņemta vērā tikai tad, ja tā atspoguļo faktiskas darba attiecības, kuras definētas kā reāls, faktisks un algots darbs, kas veikts darbinieka (ar jebkāda veida līgumu) vai pakalpojuma sniedzēja statusā. Nepilnas slodzes profesionālo darbību ieskaita proporcionāli, aprēķinot to kā apliecināto procentuālo daļu no pilna laika darba. Grūtniecības un dzemdību, bērna kopšanas vai adopcijas atvaļinājumu ņem vērā, ja tas ir darba līguma ietvaros. Doktorantūras studijas tiek pielīdzinātas darba pieredzei, pat ja tās nav apmaksātas, bet ne vairāk kā trīs gadu apmērā, – ar nosacījumu, ka doktorantūras studijas ir sekmīgi pabeigtas. Konkrētu laikposmu var ieskaitīt tikai vienu reizi.

(3)  Aizpildot CV, kandidātam par visiem gadiem, kuros gūta pieredze vadītāja amatā, skaidri jānorāda šāda informācija: 1) ieņemto vadošo amatu nosaukumi un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; 4) hierarhisko līmeņu skaits virs attiecīgā amata un zem tā un 5) attiecīgā līmeņa darbinieku skaits.

(4)  https://eur-lex.europa.eu/legal-content/LV/TXT/?uri=CELEX%3A01958R0001-20130701

(5)  https://eur-lex.europa.eu/legal-content/LV/TXT/?uri=CELEX%3A01962R0031-20140701

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf (pieejams tikai angļu valodā).

(7)  Ja vien attiecīgais Komisijas loceklis nav šo uzdevumu deleģējis saskaņā ar Komisijas 2007. gada 5. decembra lēmumu (PV(2007) 1811) un 2020. gada 30. septembra lēmumu (PV(2020) 2351).

(8)  https://eur-lex.europa.eu/legal-content/LV/TXT/?uri=CELEX:01962R0031-20140701

(9)  Korekcijas koeficients, ko piemēro Eiropas Savienības ierēdņu un pārējo darbinieku atalgojumam un pensijām, EIF no 2021. gada 1. jūlija ir noteikts 95 % apmērā. Šo koeficientu pārskata reizi gadā.

(10)  Informāciju par to, kā izveidot Europass CV, varat atrast tiešsaistē: https://europa.eu/europass/lv/create-europass-cv.

(11)  Eiropas Parlamenta un Padomes Regula (ES) 2018/1725 (2018. gada 23. oktobris) par fizisku personu aizsardzību attiecībā uz personas datu apstrādi Savienības iestādēs, struktūrās, birojos un aģentūrās un par šādu datu brīvu apriti un ar ko atceļ Regulu (EK) Nr. 45/2001 un Lēmumu Nr. 1247/2002/EK (OV L 295, 21.11.2018., 39. lpp.).

---